Motorpsycho | Dury Dava
2019-09-20 20:00 UTC | Fuzz Club, PIREOS 209 KAI PATRIARXOU IOAKIM 1, Athens, Greece
H Venerate Industries και η Fuzz Productions παρουσιάζουν τους Motorpsycho, μία από τις κορυφαίες και πλέον ιδιαίτερες μπάντες των τελευταίων τριών δεκαετιών, για να το θέσουμε όσο πιο… ταπεινά μπορούμε!
Την Παρασκευή 20 Σεπτεμβρίου, επιστρέφουν μετά από πολλά χρόνια στη χώρα μας, στο Fuzz Live Music Club.

Το Νορβηγικό τρίο, που δημιούργησαν πριν 30 χρόνια οι φίλοι Bent Sæther και Hans Magnus, δεν σταματά στιγμή να αναζητά τα όρια του rock ήχου μέσα από αλλεπάλληλες μεγαλειώδεις κυκλοφορίες που κάθε φορά μας αφήνουν με το στόμα ανοιχτό!
Παίρνοντας το όνομά τους από την cult ταινία του Russ Meyer, του διασημότερου sexploitation σκηνοθέτη, παραμένουν ευέλικτοι και φιλόδοξοι από την πρώτη στιγμή. Κατά τη διάρκεια της μέχρι τώρα πορείας τους, έχουν εξερευνήσει πολλά είδη μουσικής – από το grunge, το alternative rock και το heavy metal, έως τους τωρινούς progressive rock ήχους – περνώντας από ψυχεδελικά τοπία, pοp βινιέτες, country, μέχρι folk και jazz αποχρώσεις. Το τρομερό είναι πως, πολλές φορές, κατορθώνουν να συνδυάζουν στοιχεία από όλα αυτά μέσα σε ένα τραγούδι!
Ο ήχος τους είναι σκληρός, χωρίς να χάνει καθόλου τη μελωδικότητά του, και γεμάτος από παλιές επιρροές, που με έναν μαγικό τρόπο ακούγονται “σημερινές” και επίκαιρες.
Καμία κυκλοφορία τους, μέχρι σήμερα, δεν μοιάζει με την προηγούμενη. Kαι είναι ατέλειωτες! Από τα 90s – με δισκάρες όπως τα “Demon Box”, “Timothy’s Monster”, “Angels and Daemons at Play”, “Trust Us” – μέχρι τα 00s – με τα “Phanerothyme”, “Child of the Future” και “Black Hole/Blank Canvas”.
Οι δύο τελευταίοι δίσκοι τους, “The Tower” (2017) και “The Crucible” (2019), έτυχαν απίστευτης υποδοχής από κοινό και κριτική. Η “νέα ζωή” – από τις πολλές – των Bent και Hans ξεκίνησε με την έλευση του νέου ντράμερ τους, Tomas Järmyr, ο οποίος συνεχίζει την παράδοση των καταπληκτικών μουσικών σε αυτή τη θέση. Κάθε δίσκος τους βάζει υποψηφιότητα για τον κορυφαίο της καριέρας τους.
Mε τη σιγουριά και τον αέρα μιας από τις καλύτερες μπάντες που έχουν πατήσει τη σκηνή, οι Νορβηγοί μας υπόσχονται μια μοναδική “Motorpsychodelic” βραδιά – που, άλλωστε, μας χρωστάνε εδώ και χρόνια!
Έγραψαν γι’ αυτούς:
«Επενδύστε άφοβα τον χρόνο σας. Οι Motorpsycho μέχρι σήμερα, δεν έχουν απογοητεύσει ποτέ. Κι αυτό είναι πολύ δύσκολο να το κάνεις για 30 συνεχή χρόνια». / Rocking.gr
«Οι Motorpsycho είναι η καλύτερη μπάντα των 70’s, η οποία όμως δεν προέρχεται από τα 70’s». / Mojo
«Το prog-psychedelic-space ταξίδι γίνεται μαγευτικό για έναν επιπλέον λόγο: διότι, κατά την προσφιλή συνήθεια του γκρουπ, δεν ακολουθεί πιστά το προηγούμενό τους» / Mic.gr
Official site: motorpsycho.no/
www.facebook.com/motorpsycho.official/
Instagram: @motorpsychoband
Oι Dury Dava θα είναι το opening act της βραδιάς.
Η μουσική της μπάντας που δημιουργήθηκε στην Αθήνα το 2015, αντλεί έμπνευση από τον ψυχεδελικό ήχο των ’60s, το γερμανικό krautrock, τις μουσικές παραδόσεις της ανατολικής Mεσογείου και την αμεσότητα του πανκ, δημιουργώντας ένα αντιφατικό ηχητικό αποτέλεσμα.
Αποκτούν σιγά-σιγά απήχηση μέσα από τον μουσικό τους αυθορμητισμό και την ξέφρενη διάθεση που αποπνέουν στις live εμφανίσεις τους, οι οποίες ενίοτε πραγματοποιούνται σε αλλοπρόσαλλες τοποθεσίες.
Ο πρώτος τους ομώνυμος δίσκος ηχογραφήθηκε το 2018 στο ακατάστατο ημιυπόγειο όπου κάνουν πρόβες και κυκλοφορεί τον Μάιο του 2019 από την Ιnner Εar.
Η προπώληση ξεκινάει στα 22 ευρώ και για περιορισμένο αριθμό εισιτηρίων. Μετά την εξάντλησή τους, θα συνεχιστεί στα 25 ευρώ. Στο ταμείο, η τιμή θα είναι 28 ευρώ.
Οι πόρτες ανοίγουν στις 20:00. Το ακριβές πρόγραμμα της συναυλίας και το opening act θα γίνουν γνωστά από το site και την facebook σελίδα μας.
Διάθεση:
Τηλεφωνικά 11876
Online / www.viva.gr / /www.fuzzclub.gr/event/motorpsycho/
Φυσικά σημεία: Kαταστήματα Reload, Seven Spots, Media Markt, Ευριπίδης, στον πολυχώρο Yoleni‘s (Σόλωνος 9, καθημερινά 8:00-00:00, Σάββατο 9:00-00:00, Κυριακή 10:00-20:00), στο Viva Kiosk Συντάγματος (Πλ. Συντάγματος 4, καθημερινά 9:00-21:00) και στο Viva Spot Τεχνόπολης (μέσα στον χώρο της Τεχνόπολης, είσοδος από οδό Περσεφόνης, Δευτ-Σαβ 11:00-19:00)
Επικοινωνία / Πληροφορίες:
Χρήστος Παπαγιάννης / chris@venerateindustries.com / 6945 730362
Θωμάς Μαχαίρας / thomasmachairas@fuzzproductions.gr/ 6936 161979
Γιάννης Λυμπέρης / johnlimberis@fuzzproductions.gr / 6945 622781
